EL
C 63/34
Επίσημη Εφημερίδα της Ευρωπαϊκής Ένωσης
20.2.2023
Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: A. Folliard-Monguiral) Αντίδικος ενώπιον του τμήματος προσφυγών του EUIPO, παρεμβαίνων ενώπιον του Γενικού Δικαστηρίου: Haskovo Chamber of Commerce and Industry (Haskovo, Βουλγαρία) (εκπρόσωποι: D. Dimitrova και I. Pakidanska, δικηγόροι)
Αντικείμενο Με την προσφυγή που άσκησε βάσει του άρθρου 263 ΣΛΕΕ, η προσφεύγουσα ζητεί την ακύρωση της απόφασης του πρώτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 28ης Μαΐου 2020 (υπόθεση R 2535/2019-1).
Διατακτικό Το Γενικό Δικαστήριο αποφασίζει: 1) Ακυρώνει την απόφαση του πρώτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 28ης Μαΐου 2020 (υπόθεση R 2535/2019-1) κατά το μέτρο που κηρύσσει άκυρο το υπ’ αριθ.
9 408 865 σήμα της Ευρωπαϊκής Ένωσης για το σύνολο των προσδιοριζόμενων από αυτό προϊόντων πλην του προϊόντος «μεταλλικό νερό σύμφωνα με τις προδιαγραφές της [προστατευόμενης γεωγραφικής ονομασίας] Devin Natural Mineral Water» το οποίο εμπίπτει στην κλάση 32.
2) Απορρίπτει την αντίθετη προσφυγή.
3) Όσον αφορά την κύρια προσφυγή, το ΕUIPO φέρει, πέραν των δικαστικών του εξόδων, και τα έξοδα στα οποία υποβλήθηκε η Devin EAD και το Haskovo Chamber of Commerce and Industry φέρει τα δικαστικά του έξοδα.
4) Όσον αφορά την αντίθετη προσφυγή, το Haskovo Chamber of Commerce and Industry φέρει τα δικαστικά του έξοδα καθώς και τα έξοδα στα οποία υποβλήθηκαν η Devin και το EUIPO.
(1)
EE C 339 της 12.10.2020.
Απόφαση του Γενικού Δικαστηρίου της 14ης Δεκεμβρίου 2022 — Green Power Technologies κατά Κοινής Επιχείρησης «Βασικές ψηφιακές τεχνολογίες» (Υπόθεση T-533/20) (1) [Ρήτρα διαιτησίας – Έβδομο πρόγραμμα-πλαίσιο για τις δραστηριότητες έρευνας, τεχνολογικής ανάπτυξης και επίδειξης (2007-2013) – Συμβάσεις επιχορήγησης – Επιλέξιμες δαπάνες – Έκθεση της OLAF με την οποία διαπιστώνεται ο μη επιλέξιμος χαρακτήρας ορισμένων δαπανών – Επιστροφή των καταβληθέντων ποσών – Βάρος αποδείξεως – Κανονισμός (ΕΕ, Ευρατόμ) 883/2013 – Ανταγωγή] (2023/C 63/42) Γλώσσα διαδικασίας: η ισπανική Διάδικοι Ενάγουσα: Green Power Technologies, SL (Bollullos de la Mitación, Ισπανία) (εκπρόσωποι: A. León González και A. Martínez Solís, δικηγόροι) Εναγόμενη: Κοινή Επιχείρηση «Βασικές ψηφιακές τεχνολογίες» πρώην Κοινή Επιχείρηση ECSEL (εκπρόσωποι: O. Lambinet και A. Salaun, επικουρούμενοι από τον M. Troncoso Ferrer, δικηγόρο)
Αντικείμενο Με την ασκηθείσα βάσει του άρθρου 272 ΣΛΕΕ αγωγή της, η ενάγουσα ζητεί να αναγνωρισθεί ότι αντιστοιχούν σε επιλέξιμες δαπάνες τα ποσά που προκατέβαλε η Κοινή Επιχείρηση «Βασικές ψηφιακές τεχνολογίες» σε εκτέλεση των συμβάσεων Pollux (αριθ.
100205), IoE (αριθ.
269374), Motorbrain (αριθ.
270693) και AGATE (αριθ.
325630), οι οποίες συνήφθησαν στο πλαίσιο του εβδόμου προγράμματος-πλαισίου της Ευρωπαϊκής Ένωσης για τις δραστηριότητες έρευνας, τεχνολογικής ανάπτυξης και επίδειξης (2007-2013), με σκοπό τη χρηματοδότηση των σχετικών έργων, και των οποίων η ανάκτηση ζητείται με την έκδοση του χρεωστικού σημειώματος υπ’ αριθμόν 4440200016.